**OŠ BOŽIDARJA JAKCA**

**NUSDORFERJEVA 10**

**1000 LJUBLJANA**

**Marliese Arold: Živeti hočem**

**Domače branje**

Ljubljana, maj 2011

KAZALO VSEBINE

[1 UVOD 4](#__RefHeading__1_47531358)

[2.1 PREDSTAVITEV GLAVNIH OSEB 5](#__RefHeading__3_47531358)

[2.2 PREDSTAVITEV STRANSKIH OSEB 5](#__RefHeading__5_47531358)

# 1 UVOD

Knjiga, ki sem jo prebral za tretje letošnje domače branje, je bila Živeti hočem. Napisala jo je Marliese Arold. Živeti hočem je družbeni roman za mladino. Govori o okužbi glavne junakinje z virusom HIV in spopadanje s kruto resnico. Pisateljica je želela opozoriti na to smrtno bolezen in je verjetno tudi zato napisala to zgodbo. Knjigo je leta 2001 izdala in založila Mladinska knjiga, natisnila pa jo je tiskarna MA-TISK. Besedilo je prevedeno iz nemščine. Prevedla jo je Darja Erbič, spremno besedo pa je napisala dr. Irena Klavs.

2 KRATKA VSEBINA KNJIGE

Zgodba, ki se odvija poleti, govori o šestnajstletni Nadine, ki je od svojega fanta Floriana dobila virus HIV. Ta ji je prek pisma iz Egipta sporočil, da je prek transfuzije krvi dobil HIV. Zelo se je zbal, da je okužil še Nadine. Ta je zelo odlašala s tem, da karkoli komu pove, sebe pa je prepričevala, da ni okužena. Ko je zbolela za gripo, je morala k zdravniku. Povedala mu je za pismo in tako jo je zdravnik dal testirati. Naslednji teden je preživljala pravo moro in se ni hotela izpostavljati pred drugimi. Ko je izvedela, da je seropozitivna, je to najprej zaupala staršem in ti so ji pri premagovanju ovir pomagali. Nato je Nadine o bolezni obvestila še prijateljice. Nekatere tega niso dobro sprejele in so se nehale družiti z njo. Tako je spoznala, da so prave prijateljice tiste, ki so ji še vedno stale ob strani, in tako je Nadine živela srečno, kljub temu da je vedela, da bo umrla prej kot ostale.

## 2.1 PREDSTAVITEV GLAVNIH OSEB

Nadine je družabno dekle. Mislila je, da ima vse, kar si lahko želi: srečo, ljubezen in prijateljice. Ni se želela sprijazniti z resnico, da je okužena. Niti staršem, niti najboljšim prijateljicam ni želela povedati o tem. Čisto nikomur ni zaupala, le zdravniku, za katerega je vedela, da ji bo pomagal. Bila je kar nekoliko presenečena, saj so ji v stiski vsi pomagali. Za tiste, ki ji niso, je že vnaprej vedela, da ji ne bodo.

## 2.2 PREDSTAVITEV STRANSKIH OSEB

Lisa je ena izmed prijateljic Nadine, ki igrajo odbojko. Veliko se je družila z njo. Je edina, ki se ni bala, da bi se virusa HIV nalezla. Nadine je pomagala tudi ob težavah z ljubeznijo in drugih najstniških težavah.

3 ZAKLJUČEK

Sporočilo knjige je, da je zelo pomembno, da imamo v življenju veliko dobrih prijateljev, ki jim lahko zaupamo, ter da je ne glede na vse pomembno naše zdravje. Knjiga mi je bila všeč, saj je bila kratka in govori o izkušnjah, ki jih doživimo v življenju. Ni mi bilo všeč to, da je bilo zelo veliko razmišljanja o sebi in svojem telesu. Knjiga je zelo poučna, prav tako pa tudi spremni govor.

4 VIRI IN LITERATURA

1. MARLIESE, A. 2001. *Živeti hočem*. Ljubljana: Mladinska knjiga.